Official Journal L 299 , 04/11/1997 P. 0006 - 0008



NARIADENIE KOMISIE (ES) č. 2184/97 z 3. novembra 1997 o zatriedení niektorých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku1, v znení nariadenia Komisie (ES) č. 1624/972, najmä na jeho článok 9, keďže na zabezpečenie jednotného uplatňovania kombinovanej nomenklatúry v prílohe k uvedenému nariadeniu je potrebné prijať opatrenia na zatrieďovanie tovarov uvedených v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá pre výklad kombinovanej nomenklatúry a tieto pravidlá sa takisto uplatňujú pre inú nomenklatúru, ktorá je úplne alebo sčasti na nej založená alebo ktorá k nej pridáva ďalšie triedenie a ktorá je vytvorená osobitnými ustanoveniami spoločenstva z pohľadu uplatňovania sadzobných alebo iných opatrení súvisiacich s predajom tovarov; keďže podľa uvedených všeobecných pravidiel tovary uvedené v stĺpci 1 tabuľky v prílohe k tomuto nariadeniu musia byť zatrieďované v rámci príslušných kódov KN uvedených v stĺpci 2 na základe odôvodnení uvedených v stĺpci 3; keďže bolo akceptované, že držiteľ sa môže naďalej odvolávať na záväzné informácie vydávané colnými orgánmi členských štátov v súvislosti so zatrieďovaním tovarov do kombinovanej nomenklatúry, ktoré nie sú v súlade s právami danými týmto nariadením podľa ustanovení článku 12 ods. 6 nariadenia Rady (EHS) č. 2913/92 z 12. októbra 1992 ustanovujúceho Colný kódex spoločenstva3, v lehote troch mesiacov; keďže opatrenia stanovené v tomto nariadení sú v súlade so stanoviskom sekcie pre colnú a štatistickú nomenklatúru Výboru pre colný kódex, PRIJALA TOTO NARIADENIE: Článok 1 Tovary uvedené v stĺpci 1 v priloženej tabuľke sa teraz zatrieďujú v rámci kombinovanej nomenklatúry podľa príslušných kódov KN uvedených v stĺpci 2 uvedenej tabuľky. Článok 2 Na záväzné informácie o nomenklatúrnom zatriedení tovaru vydávané colnými orgánmi členských štátov, ktoré nie sú v súlade s právami stanovenými týmto nariadením, sa držiteľ môže naďalej odvolávať podľa ustanovení článku 12 ods. 6 nariadenia (EHS) č. 2913/92 v lehote troch mesiacov. Článok 3 Toto nariadenie nadobudne účinnosť 21. deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. novembra 1997 Za Komisiu Mario MONTI člen Komisie PRÍLOHA Opis Zatriedenie KN kód Odôvodnenie (1) (2) (3) 1. Gril na jednorázové použitie v maloobchodnom balení, ktoré obsahuje: - hliníkovú tácku (hmotnosť 35 g), - drôtený gril a drôtený stojan vyrobený z ocele (hmotnosť 105 g), - brikety z dreveného uhlia a - tri zapaľovače. 7321 13 00 Zatriedenie sa stanovuje podľa ustanovení všeobecných pravidiel 1, 3b a 6 pre výklad kombinovanej nomenklatúry a podľa znenia kódov KN 7321 a 7321 13 00. 2. Konferenčný videosystém pozostávajúci z nasledujúcich komponentov, ktoré sú prepojené káblom: - farebný monitor so zabudovanými reproduktormi, - skrinka prispôsobená ako stojan na monitor a obsahujúca sústavu telekomunikačných obvodov pre systém, - videokamera s kontrolnými a približovacími funkciami - telefónna klávesnica (so zabudovaným mikrofónom), ktorá tiež kontroluje systém. 8517 19 10 Zatriedenie sa stanovuje podľa ustanovení všeobecných pravidiel 1 a 6 pre výklad kombinovanej nomenklatúry, poznámky 4 triedy XVI a podľa znenia kódov KN 8517, 8517 19 a 8517 19 10. 3. Multifunkčný faxový prístroj pozostávajúci hlavne z: - modemu, - skenera, - tlačiarne. Prístroj pracuje buď samostatne (odosielanie a prijímanie faxových správ), alebo v spojení s počítačom (ako tlačiareň, skener alebo faxový prístroj). Prístroj obsahuje aj funkciu na kopírovanie dokumentov (2 až 3 strany za minútu) pri samostatnom využití. 8517 21 00 Zatriedenie sa stanovuje podľa ustanovení všeobecných pravidiel 1 a 6 pre výklad kombinovanej nomenklatúry, poznámky 3 triedy XVI a podľa znenia kódov KN 8517 a 8517 21 00. Telekomunikačná (faxová) funkcia je hlavnou funkciou tejto položky zariadenia. 4. Prvky poskladané do súprav pre maloobchodný predaj umožňujúce, aby zariadenie pre automatizované spracovanie údajov vykonávalo dodatočné funkcie (videotelefónia) pozostávajúce zo: a) štyroch nasledujúcich komponentov: - zvukovej jednotky s telefónnym aparátom, - telekomunikačnej karty, - videokamery s pripojením na počítač, - jednotky pre pripojenie na sieť, b) dvoch diskiet so softvérom pre aplikáciu videotelefónu. 8517 50 90 8524 91 10 Zatriedenie sa stanovuje podľa ustanovení všeobecných pravidiel 1, 3b a 6 pre výklad kombinovanej nomenklatúry, poznámka 6 kapitoly 85 a podľa znenia kódov KN 8517, 8517 50, 8517 50 90, 8524, 8524 91 a 8524 91 10. Zatriedenie štyroch komponentov uvedených v písm. a) je stanovené podľa skutočnosti, že podstatný charakter súpravy dáva telekomunikačný aparát (zvuková jednotka a telekomunikačná karta). Podľa poznámky 6 kapitoly 85 sú diskety zatrieďované osobitne. 5. Projektor fungujúci prostredníctvom plochého panelového displeja (zariadenia s tekutými kryštálmi) pre projekciu vo farbe jednak údajov priamo prijatých od strojov na automatizované spracovanie údajov (napr. text, grafika) a nehybných alebo pohybujúcich sa obrazov od stabilných videokamier a iných videorekordérov, zariadení na záznam alebo reprodukciu zvuku, televíznych prijímačov atď. Zariadenie obsahuje reproduktory. 8528 30 051 Zatriedenie sa stanovuje podľa ustanovení všeobecných pravidiel 1, 3c a 6 pre výklad kombinovanej nomenklatúry a podľa znenia kódov KN 8528, 8528 30, 8528 30 05. 6. Vypchatý výrobok vyrobený z kúskov látok, ktorý predstavuje psa vysokého asi 30 cm. Je ozdobený trvalo nalepenou mikulášskou čiapkou a červenou textilnou stužkou okolo krku, stužka je ozdobená potlačenými hviezdami a mikulášskymi čižmami. Takisto obsahuje hudobný modul na batériu, ktorý po stlačení labky hrá vianočnú melódiu. Súčasne sa na hrudi psa rozsvieti červená žiarovka v tvare srdca a časti papule sa pohybujú. (Pozri fotografiu)(*) 9503 41 00 Zatriedenie sa stanovuje podľa ustanovení všeobecných pravidiel 1 a 6 pre výklad kombinovanej nomenklatúry a podľa znenia kódov KN 9503 a 9503 41 00. Výrobok môže byť používaný ako hračka v ľubovoľnom období roka. Hoci má výrobok určité črty vianočného výrobku, nejde o výrobok na slávnosti položky 9505. 7. Hračka z plastu, ktorá predstavuje inú ako ľudskú bytosť - robota. Obsahuje motor na batériu, ktorý umožňuje, aby sa tento robot pohyboval dookola a hýbal rukami. 9503 49 30 Zatriedenie sa stanovuje podľa všeobecných pravidiel 1 a 6 pre výklad kombinovanej nomenklatúry a podľa znenia kódov KN 9503, 9503 49 a 9503 49 30. 8. Súprava pre maloobchodný predaj, ktorá sa skladá z výrobku predstavujúceho myš vyrobeného z textilného materiálu, šiestich drevených kociek s písmenami A, B, C, X, Y, Z a detskou obrázkovou knižkou vyrobenou z lepenky. 9503 70 00 Zatriedenie sa stanovuje podľa ustanovení všeobecných pravidiel 1 a 6 pre výklad kombinovanej nomenklatúry a podľa znenia kódov KN 9503 a 9503 70 00. Tento výrobok sa týka súprav opísaných vo vysvetlivkách k harmonizovanému systému k podpoložke 9503 70. 9. Obrázkový panel z plastu (približne 29 x 22 cm) chránený obalom z lepenky. Obrázkový panel s obrázkami zvierat je pripevnený na pravom vnútornom obale. Obsahuje elektronický modul s batériou, tlačidlá pod obrázkami zvierat, vypínač a reproduktor. Stlačenie tlačidiel aktivuje modul, ktorý vydáva nahraný hovorený text a len niekoľko hudobných tónov. Ľavá vnútorná strana obalu obsahuje zošit s prázdnymi stranami. 9503 90 32 Zatriedenie sa stanovuje podľa ustanovení všeobecných pravidiel 1, 3b a 6 pre výklad kombinovanej nomenklatúry a podľa znenia kódov KN 9503, 9503 90 a 9503 90 32. Podstatný charakter tomuto výrobku dáva obrázkový panel, ktorý je hračkou. Obal slúži len na ochranu. INSERT IMAGE 1 Ú. v. ES L 256, 7.9.1987, s. 1. 2 Ú. v. ES L 224, 14.8.1997, s. 16. 3 Ú. v. ES L 302, 19.10.1992, s. 1. 4 Taric kód do 31.12.1997: 8528 30 10 91. (*) Fotografie slúžia len pre informáciu.